หนังสือเพื่อ พ่อ ในงานหนังสือปีนี้
เมื่อวานนี้ผมเขียนเล่าถึงบรรยากาศที่มีทั้งเศร้าโศกอาลัย แต่ก็ระคนด้วยความปลาบปลื้มและเป็นสุขใจ ที่มีโอกาสไปเดินชมงาน ,มหกรรมหนังสือระดับชาติ ครั้งที่ 22, ณ ศูนย์การประชุมแห่งชาติ สิริกิติ์ เมื่อวันเสาร์ที่แล้ว,เศร้าโศกอาลัยเพราะงานหนังสือปีนี้จัดขึ้นในห้วงเวลาที่จะมีพิธีส่งเสด็จสู่สวรรคาลัย บรรดาบูธของสำนักพิมพ์ต่างๆล้วนตกแต่งบูธแสดงความอาลัยอย่างพร้อมเพรียงกัน,แต่ก็อดปลาบปลื้มเสียมิได้ที่เห็นผู้คนไปอุดหนุนงานหนังสืออย่างเนืองแน่น จนหนังสือขายดีทุกบูธ นับเป็นการสนองพระมหากรุณาธิคุณของพระองค์ท่านที่ตรัสไว้ว่า,หนังสือเป็นการสะสมความรู้ และทุกสิ่งทุกอย่างที่มนุษย์ได้สร้างมา ทำมา คิดมาแต่โบราณกาลจนทุกวันนี้ หนังสือจึงเป็นสิ่งสำคัญ เป็นคล้ายๆธนาคารความรู้และเป็นออมสิน เป็นสิ่งที่จะทำให้มนุษย์ก้าวหน้า,เสร็จแล้วผมก็ทิ้งท้ายว่า ในงานมหกรรมหนังสือแห่งชาติปีนี้ นอกจาก หนังสือทั่วๆไปแล้ว ยังมีหนังสือที่เกี่ยวกับในหลวง ร.9 หลายเล่ม และได้รับความสนใจจากผู้อ่านเป็นอย่างสูง ขออนุญาตนำมาเล่าต่อในวันนี้,เล่มแรกที่มีผู้สนใจเดินเข้าไปถามไถ่ตลอดเวลา ได้แก่หนังสือ สู่ฟ้าเสวยสวรรค์ ของสำนักพิมพ์ มติชน ที่ผมเคยเขียนแนะนำสั้นๆ ไว้แล้วในคอลัมน์วันเสาร์ว่า เป็นหนังสือที่เก็บรวบรวมรายละเอียดและเบื้องหน้าเบื้องหลังการจัดสร้างพระเมรุมาศถวายในหลวงรัชกาลที่ 9 ไว้อย่างละเอียด รวมทั้งมีภาพประกอบ 4 สี หลายสิบภาพ,หนังสือเล่มนี้มีจำหน่ายที่บูธมติชน ซึ่งยังคงตั้งอยู่ ณ ที่เดิม โซนพลาซ่า V10 ท่านผู้อ่านแวะไปซื้อหาได้เลย ราคาจำหน่ายเล่มละ 499 บาท,อีกเล่มที่ได้รับความสนใจไม่แพ้กัน มีผู้คนเดินเข้าไปถามไถ่อยู่ตลอด ในช่วงที่ผมไปสังเกตการณ์ ได้แก่หนังสือ ธ สถิตในธรรมนิรันดร์ ของสำนักพิมพ์ จีเอ็มจี มัลติมีเดียกรุ๊ปฯ,เป็นหนังสือรวมพระบรมสาทิสลักษณ์ในหลวง ร.9 ขณะทรงผนวชและขณะทรงพระราชดำรัสสนทนาธรรมกับพระอริยสงฆ์ต่างๆ พร้อมด้วยข้อความโดยละเอียด สำหรับพระบรมสาทิสลักษณ์ขณะทรงผนวชรวม 9 ภาพ เป็นฝีมือของ สุวิทย์ ใจป้อม และขณะทรงสนทนาธรรมอีก 99 ภาพ จากฝีมือของ 74 ศิลปิน,นอกจากมีจำหน่ายในงานมหกรรมหนังสือแห่งชาติแล้ว ยังสั่งจองได้ที่ ,http://kingrama9.com,  ท่านที่สนใจก็ลองคลิกติดต่อได้เลย,เล่มถัดไปยังไม่วางจำหน่าย แต่ประกาศรับจองในงานมหกรรมหนังสือแห่งชาติ ได้แก่ หนังสือ แสงแห่งแผ่นดิน ของค่าย อมรินทร์ ซึ่งมีข้อความเขียนเชิญชวนไว้ว่า หนังสือที่ต้องมีทุกบ้าน ประกาศราคาจองไว้ที่ 699 บาท มีผู้คนจองหลายคนต่อหน้าผม,อีกเล่มก็เปิดจองเหมือนกัน ได้แก่ หนังสือ แพรว ฉบับพิเศษในชื่อ ธ ประทับในใจชนตราบนิรันดร์ รวบรวมรายละเอียดเกี่ยวกับพิธีถวายพระเพลิงพระบรมศพ และอื่นๆเอาไว้ครบถ้วน ราคา 199 บาท เปิดรับจองทั้งที่บูธ นายอินทร์ ในงานนี้ และที่ ,www.naiin.com, ,อีกเล่มที่มีผู้คนซื้อต่อหน้าผมอย่างน้อย 1 ท่าน ขณะยืนดูอยู่ ได้แก่หนังสือ กลางใจราษฎร์หกทศวรรษแห่งการทรงงาน จัดพิมพ์โดย เอเชียบุ๊คส์ ราคาจำหน่ายในงานมหกรรมหนังสือ 699 บาท เป็นหนังสือที่รวมพระราชประวัติของพระองค์ท่านไว้อย่างละเอียด จากเดิมเรียบเรียงเป็นภาษาอังกฤษแล้วแปลเป็นไทย,ความจริงผมได้รับหนังสือเล่มนี้มา 1 ปีเต็มแล้ว ได้เปิดอ่านค้นคว้า มาหลายครั้งเป็นหนังสือที่สมบูรณ์ครบถ้วน ภาษาสละสลวย และภาพประกอบสวยงามมาก ไปซื้อในงานนี้เพียง 699 บาท คุ้มยิ่งกว่าคุ้ม,อีกเล่มเป็นของท่าน ว.วชิรเมธี ครับ ชื่อ ราชาเหนือราชัน ปกสีขาวสะอาดตา ภาพประกอบโดย สุวิทย์ ใจป้อม เช่นกัน ราคา 150 บาท ถ้าหาซื้อไม่ได้ก็อย่าว่ากัน เพราะบูธที่ผมไปยืนดูมีเหลือ 5 เล่มเท่านั้น,ถ้าจะว่าไปแล้ว ในงานมหกรรมหนังสือปีนี้ยังมีหนังสือเกี่ยวกับในหลวงรัชกาลที่ 9 อีกมาก จัดพิมพ์ด้วยความสำนึกในพระมหากรุณาธิคุณเกือบทุกสำนักพิมพ์ แต่ด้วยเวลาจำกัดผมเก็บมาฝากได้เพียงเท่านี้ ต้องขอโทษสำนักพิมพ์อื่นๆด้วย,เรื่องราวของ พ่อ จะยังอยู่ในความทรงจำตลอดไป โดยเฉพาะหนังสือของพ่อจะเป็น อมตะ อ่านได้ถึงรุ่นลูกรุ่นหลาน ในอนาคตจะ เป็นของสำนักไหนก็ตาม มีโอกาสซื้อมาเก็บไว้ก็เชิญนะครับ.,ซูม
เศร้าโศกอาลัยเพราะงานหนังสือปีนี้จัดขึ้นในห้วงเวลาที่จะมีพิธีส่งเสด็จสู่สวรรคาลัย บรรดาบูธของสำนักพิมพ์ต่างๆล้วนตกแต่งบูธแสดงความอาลัยอย่างพร้อมเพรียงกัน
มหกรรมหนังสือระดับชาติ,ศูนย์ประชุมแห่งชาติสิริกิติ์,ในหลวง ร.9,เหะหะพาที,ซูม